title: Direktiva Vijeća 98/46/EZ od 24. lipnja 1998. o izmjeni priloga A, D (poglavlje I.) i F Direktivi 64/432/EEZ o zdravstvenim problemima životinja koji utječu na trgovinu govedima i svinjama unutar Zajednice

text:
               03/Sv. 032

               HR

               Službeni list Europske unije

               59

         31998L0046

               L 198/22

               SLUŽBENI LIST EUROPSKE UNIJE

               24.06.1998.

      DIREKTIVA VIJEĆA 98/46/EZ
   od 24. lipnja 1998.
   o izmjeni priloga A, D (poglavlje I.) i F Direktivi 64/432/EEZ o zdravstvenim problemima životinja koji utječu na trgovinu govedima i svinjama unutar Zajednice
   VIJEĆE EUROPSKE UNIJE,
   uzimajući u obzir Direktivu Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice (1), a posebno njezin članak 16. stavak 1. točku (a),
   uzimajući u obzir prijedlog Komisije (2),
   uzimajući u obzir mišljenje Europskog parlamenta (3),
   budući da se u članku 16. Direktive 64/432/EEZ od Komisije zahtijeva da izradi prijedloge kojima će se izmijeniti prilozi A, D (poglavlje I.) i F navedenoj Direktivi, a posebno u pogledu njihove prilagodbe tehnološkom napretku;
   budući da je u istom članku određeno da Vijeće treba odlučiti o ovim prijedlozima kvalificiranom većinom prije 1. siječnja 1998.;
   budući da noviji razvoj veterinarskih upravnih postupaka u pogledu upravljanja stadom, kontrole premještanja životinja, registracije i označivanja životinja i rukovođenja informacijama vezanima uz kontrolu bolesti životinja zahtijeva izmjene nekih priloga Direktivi 64/432/EEZ,
   DONIJELO JE OVU DIREKTIVU:
   Članak 1.
   Prilozi A, D (poglavlje I.) i F Direktivi 64/432/EEZ ovime se zamjenjuju prilozima ovoj Direktivi.
   Članak 2.
   1.   Države članice donose zakone i druge propise potrebne za usklađivanje s ovom Direktivom najkasnije do 1. srpnja 1999. One o tome odmah obavješćuju Komisiju.
   Kad države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu na dan objave u Službenom listu Europskih zajednica.
   Članak 4.
   Ova je Direktiva upućena državama članicama.

      Sastavljeno u Luxembourgu 24. lipnja 1998.

            Za Vijeće

            Predsjednik

         J. CUNNINGHAM

      (1)  SL 121, 29.7.1964., str. 1977/64. Direktiva kako je zadnje izmijenjena Direktivom 97/12/EZ (SL L 109, 25.4.1997., str. 1.).

      (2)  SL C 266, 3.9.1997., str. 4. i SL C 337, 7.11.1997., str. 1.

      (3)  SL C 14, 19.1.1998., str. 58.
   PRILOG I.
   „
         PRILOG A
         I.   Stado službeno slobodno od tuberkuloze

         Za potrebe ovog odjeljka, ‚goveda’ znači sve životinje goveda uz iznimku onih koje sudjeluju na kulturnim ili sportskim događanjima.
         1.   Stado goveda službeno je slobodno od tuberkuloze ako:

                     (a)

                     nijedna životinja ne pokazuju kliničke znakove tuberkuloze;

                     (b)

                     sva goveda starija od šest tjedana reagiraju negativno na barem dva službena intradermalna tuberkulinska testa provedena u skladu s Prilogom B, od kojih se prvi provodi šest mjeseci nakon uklanjanja svih pozitivnih životinja iz stada, a drugi šest mjeseci poslije, ili kad je stado sastavljeno isključivo od životinja koje potječu iz stada službeno slobodnih od tuberkuloze, prvi test provodi se barem 60 dana nakon formiranja stada, a drugi test nije obvezan;

                     (c)

                     nakon završetka prvog testa iz podtočke (b) nijedno govedo starije od šest tjedana nije uvedeno u stado, osim ako je negativno reagiralo na intradermalni tuberkulinski test, proveden i ocijenjen u skladu s Prilogom B i proveden unutar 30 dana prije ili unutar 30 dana nakon datuma uvođenja u stado; u ovom drugom slučaju, životinja ili životinje trebaju se fizički izolirati od drugih životinja iz stada tako da se izbjegne bilo kakav izravan ili neizravan kontakt s drugim životinjama dok se ne utvrdi da je test negativan.
                     Međutim, nadležno tijelo može odlučiti da ovaj test nije obvezan za premještanja životinja na vlastitom državnom području ako životinja potječe iz stada službeno slobodnog od tuberkuloze, osim u državi članici u kojoj 1. siječnja 1998. i do dobivanja statusa regije službeno slobodne od tuberkuloze nadležno tijelo zahtijeva takve testove za životinje koje se premještaju između stada koja su u sustavu mreže nadzora iz članka 14.

               2.   Stado goveda zadržava status službeno slobodnog od tuberkuloze ako:

                     (a)

                     se uvjeti navedeni u točki 1. podtočkama (a) i (c) i dalje primjenjuju;

                     (b)

                     sve životinje koje ulaze na gospodarstvo dolaze iz stada službeno slobodnog od tuberkuloze;

                     (c)

                     se na svim životinjama na gospodarstvu, uz iznimku teladi mlađe od šest tjedana koja je oteljena na gospodarstvu, provodi rutinsko tuberkulinsko testiranje svake godine u skladu s Prilogom B.
                     Međutim, nadležno tijelo države članice može, za državu članicu ili dio države članice na kojem sva goveda podliježu službenom programu za suzbijanje tuberkuloze, izmijeniti učestalost rutinskih testiranja kako slijedi:

                                 —

                                 ako prosjek – utvrđen 31. prosinca svake godine – godišnjeg postotka stada goveda kod kojih je potvrđena zaraženost tuberkulozom ne prelazi 1 % od svih stada na određenom području tijekom dvaju posljednjih godišnjih nadzornih razdoblja, razmak između rutinskih testiranja stada može se povisiti na dvije godine, a muške životinje namijenjene tovu koje se drže unutar odvojene epidemiološke jedinice mogu se izuzeti iz tuberkulinskog testiranja, pod uvjetom da dolaze iz stada službeno slobodnog od tuberkuloze goveda i da nadležno tijelo jamči da se muške životinje za tov neće koristiti za rasplod, već da će se upućivati izravno na klanje,

                                 —

                                 ako prosjek – utvrđen 31. prosinca svake godine – godišnjeg postotka stada goveda kod kojih je potvrđena zaraženost tuberkulozom goveda ne prelazi 0,2 % od svih stada na određenom području tijekom dvaju posljednjih dvogodišnjih nadzornih razdoblja, razmak između rutinskih testiranja može se povisiti na tri godine i/ili se dob kad se te životinje moraju testirati može povisiti na 24 mjeseca,

                                 —

                                 ako prosjek – utvrđen 31. prosinca svake godine – godišnjeg postotka stada goveda kod kojih je potvrđena zaraženost tuberkulozom ne prelazi 0,1 % od svih stada na određenom području tijekom dvaju posljednjih trogodišnjih nadzornih razdoblja, razmak između rutinskih testiranja stada može se povisiti na četiri godine, ili nadležno tijelo pod uvjetom da su ispunjeni sljedeći uvjeti može osloboditi stado tuberkulinskog testiranja:

                                             (1)

                                             prije uvođenja u stado sva su goveda podvrgnuta intradermalnom tuberkulinskom testiranju s negativnim rezultatom;

                                             (2)

                                             sva zaklana goveda pregledana su na lezije od tuberkuloze a bilo koje takve lezije podvrgnute su histopatološkom i bakteriološkom testiranju za dokazivanje tuberkuloze.

                           Nadležno tijelo može također, vezano uz državu članicu ili njezin dio, povećati učestalost tuberkulinskog testiranja, ako se razina bolesti poveća.

               3.A   Status stada službeno slobodnog od tuberkuloze može se ukinuti ako:

                     (a)

                     uvjeti navedeni u stavku 2. više nisu ispunjeni;
                     ili

                     (b)

                     smatra se da jedna ili više životinja ima pozitivnu reakciju na tuberkulinski test, ili u slučaju kad se na post mortem pregledu posumnja na tuberkulozu.
                     Kad se životinja smatra pozitivnom, treba je ukloniti iz stada i uputiti na klanje. Odgovarajuća post mortem, laboratorijska i epidemiološka testiranja moraju biti provedena na pozitivnim životinjama ili na trupovima sumnjivih životinja. Status stada ostat će ukinut sve dok ne završe sve laboratorijske pretrage. Ako se prisutnost tuberkuloze ne potvrdi, suspenzija statusa stada službeno slobodnog od tuberkuloze može se ukinuti nakon što sve životinje u dobi iznad šest tjedana pokažu negativan rezultat na testu najmanje 42 dana nakon uklanjanja životinje ili životinja s pozitivnom reakcijom;
                     ili

                     (c)

                     se u stadu nalaze životinje nepoznatog statusa, kako je opisano u Prilogu B. U ovom slučaju, status stada mora ostati ukinut sve dok se ne utvrdi status tih životinja. Takve životinje treba odvojiti od drugih životinja iz stada dok im se status ne utvrdi, bilo daljnjim testiranjem nakon 42 dana, bilo post mortem ili laboratorijskim ispitivanjima;

                     (d)

                     međutim, odstupajući od zahtjeva iz podtočke (c), u državi članici u kojoj nadležno tijelo provodi rutinsko testiranje stada koristeći usporedni tuberkulinski test iz Priloga B, a u slučaju stada u kojem nisu otkrivene životinje s potvrđenom pozitivnom reakcijom tijekom najmanje tri godine, nadležno tijelo može odlučiti da se ne ograničava premještanje drugih životinja u stadu, pod uvjetom da se status svake životinje sa sumnjivim pozitivnim rezultatom riješi daljnjim testom nakon 42 dana i da se nijedna životinja s gospodarstva ne stavi u trgovinu unutar Zajednice dok se ne utvrdi status svih životinja sa sumnjivom pozitivnom reakcijom. Ako na daljnjem testu neka životinja ima pozitivnu reakciju ili reakcija i dalje ostaje sumnjiva, primjenjuju se uvjeti iz stavka (b). Ako se prisutnost bolesti potvrdi u sljedećem testiranju, sve životinje koje su napustile gospodarstvo od posljednjeg testiranja kojim se potvrdio status stada moraju se pronaći i testirati.

               3.B   Status stada službeno slobodnog od tuberkuloze treba ukinuti ako se prisutnost tuberkuloze potvrdi izolacijom M. bovis pri laboratorijskom ispitivanju.
         Nadležno tijelo može ukinuti status ako:

                     (a)

                     se više ne ispunjavaju uvjeti navedeni u točki 2.; ili

                     (b)

                     se pri post mortem pregledu uoče klasične lezije od tuberkuloze; ili

                     (c)

                     se epidemiološkim ispitivanjem utvrdi mogućnost infekcije;

                     (d)

                     ili ako se iz bilo kojeg drugog razloga smatra da je potrebno radi kontrole tuberkuloze goveda.

               Nadležno tijelo pronalazi stada koja se smatraju epidemiološki povezanima i provjerava njihov status. Službeni status stada slobodnog od tuberkuloze ostaje ukinut sve dok ne završi čišćenje i dezinfekcija prostorija i opreme i dok sve životinje starije od šest tjedana ne pokažu negativan rezultat na najmanje dva uzastopna tuberkulinska testa, prvi najmanje 60 dana, a drugi najmanje 4 mjeseca, ali ne više od 12 mjeseci nakon uklanjanja posljednje životinje s pozitivnom tuberkulinskom reakcijom.
         4.   Na temelju informacija prikupljenih u skladu s člankom 8., država članica ili dio države članice može biti službeno proglašen slobodnim od tuberkuloze u skladu s postupkom propisanim u članku 17. ako ispunjava sljedeće uvjete:

                     (a)

                     postotak stada goveda koja su potvrđena kao stada zaražena tuberkulozom godišnje ne prelazi 0,1 % od svih stada tijekom šest uzastopnih godina i ako je najmanje 99,9 % stada dobilo status stada službeno slobodnih od tuberkuloze svake godine tijekom šest uzastopnih godina, s tim da se izračun ovog drugog postotka vrši 31. prosinca svake kalendarske godine;

                     (b)

                     postoji sustav identifikacije koji omogućava identifikaciju stada podrijetla i provoza za svako govedo u skladu s Uredbom (EZ) br. 820/97 (1);

                     (c)

                     sva zaklana goveda podvrgavaju se službenom post mortem pregledu;

                     (d)

                     poštuju se postupci za suspenziju i ukidanje statusa stada službeno slobodnog od tuberkuloze.

               5.   Država članica ili dio države članice zadržava status službeno slobodnog od tuberkuloze ako se i dalje ispunjavaju uvjeti iz stavka 4. točaka (a) do (d). Međutim, ako postoje dokazi o značajnoj promjeni situacije u pogledu tuberkuloze u državi članici ili dijelu države članice kojem je priznat status službeno slobodnog od tuberkuloze, Komisija može u skladu s postupkom iz članka 17. donijeti odluku kojom se ukida ili povlači status dok se ne ispune uvjeti iz Odluke.
         II.   Stada službeno slobodna od bruceloze goveda i stada slobodna od bruceloze goveda

         Za potrebe ovog odjeljka, ‚goveda’ znači sva goveda s iznimkom muških životinja za tov pod uvjetom da dolaze iz stada službeno slobodnog od bruceloze i da nadležno tijelo jamči da se muške životinje za tov neće koristiti za rasplod i da će se upućivati direktno na klanje.
         1.   Stado goveda službeno je slobodno od bruceloze ako:

                     (a)

                     u njemu nema goveda koja su cijepljena protiv bruceloze, osim ženki koje su cijepljene najmanje tri godine prije;

                     (b)

                     nijedno govedo ne pokazuju kliničke znakove bolesti najmanje šest mjeseci;

                     (c)

                     su sva goveda starija od 12 mjeseci bila podvrgnuta jednom od sljedećih režima testiranja s negativnim rezultatom u skladu s Prilogom C:

                                 i.

                                 dva serološka testa navedena u stavku 10. u razmaku dužem od tri mjeseca i kraćem od 12 mjeseci;

                                 ii.

                                 tri testa uzoraka mlijeka u tromjesečnim razmacima nakon kojih je najmanje šest tjedana poslije slijedio serološki test iz stavka 10.;

                     (d)

                     svako govedo koje ulazi u stado dolazi iz stada koje ima status službeno slobodnog od bruceloze, a u slučaju goveda starijih od 12 mjeseci, ima titar Brucelle manji od 30 IU aglutinacije po ml metodom serumske aglutinacije u skladu s Prilogom C ili je pokazalo negativnu reakciju na bilo koji drugi test odobren u skladu s postupkom iz članka 17. tijekom 30 dana prije ili 30 dana poslije datuma uvođenja u stado: u potonjem slučaju, životinja ili životinje moraju biti fizički odvojene od drugih životinja iz stada tako da se izbjegne svaki direktan ili indirektan kontakt s drugim životinjama dok nalazi ne budu negativni.

               2.   Stado goveda zadržava status službeno slobodnog od bruceloze ako:

                     (a)

                     se jedan od sljedećih režima testiranja provede godišnje s negativnim rezultatom u skladu s Prilogom C:

                                 i.

                                 tri prstenasta testiranja mlijeka u razmacima od najmanje tri mjeseca;

                                 ii.

                                 tri ELISA testa mlijeka u razmacima od najmanje tri mjeseca;

                                 iii.

                                 dva prstenasta testa mlijeka u razmacima od najmanje tri mjeseca nakon kojih najmanje šest tjedana poslije slijedi serološki test naveden u stavku 10.;

                                 iv.

                                 dva ELISA testa mlijeka koja se provode u razmacima od najmanje tri mjeseca, nakon kojih najmanje šest tjedana poslije slijedi serološki test naveden u stavku 10.;

                                 v.

                                 dva serološka testa koja se provode u razmacima od najmanje tri mjeseca, ali ne dužim od 12 mjeseci.

                           Međutim, nadležno tijelo države članice može, za državu članicu ili dio države članice koji nije službeno slobodan od bruceloze, ali u kojem su sva stada goveda podvrgnuta službenom programu za suzbijanje bruceloze, izmijeniti učestalost rutinskih testiranja kako slijedi:

                                 —

                                 kad je zaraženo manje od 1 % stada goveda, dovoljno je svake godine provesti dva prstenasta testiranja mlijeka ili dva ELISA testa mlijeka u razmacima od najmanje tri mjeseca ili jedan serološki test,

                                 —

                                 kad je najmanje 99,8 % stada goveda potvrđeno kao službeno slobodno od bruceloze tijekom najmanje četiri godine, razmak između testiranja može se povećati na dvije godine ako se testiraju sve životinje starije od 12 mjeseci ili se testiranje može ograničiti na životinje starije od 24 mjeseca ako se stada i dalje testiraju svake godine. Testovi se moraju provoditi koristeći jedan od seroloških testova iz stavka 10.;

                     (b)

                     sva goveda koja ulaze u stado dolaze iz stada koja imaju status službeno slobodnih od bruceloze, a u slučaju goveda starijih od 12 mjeseci pokazuju titar Brucelle manji od 30 IU aglutinacije po ml kad se primjenjuje test serumske aglutinacije u skladu s Prilogom C ili su pokazala negativnu reakciju na bilo koji drugi test odobren u skladu s postupkom iz članka 17. tijekom 30 dana prije ili 30 dana poslije datuma uvođenja u stado; u ovom drugom slučaju, životinja ili životinje moraju biti fizički odvojene od drugih životinja iz stada tako da se izbjegne direktan ili indirektan kontakt s drugim životinjama dok se ne utvrdi da su nalazi negativni.
                     Međutim, test opisan u točki (b) ne mora se zahtijevati u državama članicama, ili regijama država članica, ako postotak stada goveda zaraženih brucelozom ne prelazi 0,2 % u razdoblju od najmanje dvije godine i ako životinja dolazi iz stada službeno slobodnog od bruceloze iz države članice ili regije i koja nije tijekom prijevoza došla u dodir s govedima nižeg zdravstvenog statusa;

                     (c)

                     ne dovodeći u pitanje točku (b), goveda koja potječu iz stada slobodnog od bruceloze mogu biti uvedena u stado čiji je status službeno slobodno od bruceloze ako su stara najmanje 18 mjeseci i cijepljena protiv bruceloze, a cijepljenje je provedeno prije više od godinu dana.
                     Takve životinje moraju tijekom 30 dana prije uvođenja u stado pokazati titar Brucelle niži od 30 IU aglutinacije po ml i negativan rezultat nakon primjene testa metodom reakcije vezivanja komplemenata, ili drugog testa koji je odobren prema postupku iz članka 17.
                     Ako se, međutim, ženka goveda iz stada slobodnog od bruceloze uvede u stado koje je službeno slobodno od bruceloze, prema odredbama iz prethodnog stavka, to će se stado smatrati slobodnim od bruceloze dvije godine od datuma uvođenja posljednje cijepljene životinje.

               3.A   Status stada službeno slobodnog od bruceloze ukida se ako:

                     (a)

                     se uvjeti navedeni u stavcima 1. i 2. više ne ispunjavaju; ili

                     (b)

                     se na temelju rezultata laboratorijskih testova ili kliničkih znakova sumnja da jedna ili više životinja ima brucelozu goveda i ako su sumnjive životinje zaklane ili izolirane tako da je izbjegnut svaki direktan ili indirektan kontakt s drugim životinjama.

               Kad je životinja zaklana i više se ne može testirati, ukidanje statusa može se ukinuti ako dva testa serumske aglutinacije, provedena u skladu s Prilogom C kod svih goveda iz stada starijih od 12 mjeseci pokažu titar niži od 30 IU aglutinacije po ml. Prvi se test mora provesti najmanje 30 dana nakon uklanjanja životinje iz stada, a drugi najmanje 60 dana nakon toga.
         Kad je životinja odvojena od drugih životinja u stadu ona se može ponovno uvesti u stado, a status stada može se obnoviti nakon:

                     (a)

                     testa serumske aglutinacije koji je pokazao titar niži od 30 IU aglutinacije po ml i dao negativan rezultat na test metodom reakcije vezivanja komplemenata; ili

                     (b)

                     negativnog rezultata na svaku drugu kombinaciju testova odobrenih za tu svrhu prema postupku iz članka 17.

               3B.   Status stada službeno slobodnog od bruceloze goveda mora se ukinuti ako rezultati laboratorijskih testova ili epidemioloških ispitivanja potvrde infekciju Brucellom u stadu.
         Status stada ne može se obnoviti sve dok se sve životinje iz stada u vrijeme izbijanja bolesti ne zakolju ili se stado ne podvrgne ponovnom laboratorijskom testiranju i sve životinje starije od 12 mjeseci ne pokažu negativan rezultat na dva uzastopna testa u razmaku od 60 dana, s tim da se prvi test provede najmanje 30 dana nakon uklanjanja pozitivnih životinja.
         U slučaju goveda gravidnih u vrijeme izbijanja bolesti, konačno se testiranje mora provesti najmanje 21 dan nakon što se posljednja životinja gravidna u vrijeme izbijanja bolesti oteli.
         4.   Stado je slobodno od bruceloze goveda ako ispunjava uvjete iz točke 1. podtočaka (b) i (c), i kad je cijepljenje provedeno kako slijedi:

                     i.

                     ženke goveda cijepljene su:

                                 —

                                 prije nego što navrše šest mjeseci cjepivom sa živim sojem 19, ili

                                 —

                                 prije nego što navrše 15 mjeseci inaktiviranim 45/20 adjuvantnim cjepivom koje je službeno kontrolirano i odobreno, ili

                                 —

                                 drugim cjepivima odobrenim prema postupku iz članka 17.;

                     ii.

                     goveda mlađa od 30 mjeseci koja su cijepljena cjepivom sa živim sojem 19 mogu imati rezultat testa serumske aglutinacije veći od 30 IU, ali manji od 80 IU aglutinacije po mililitru pod uvjetom da na testu reakcije vezivanja komplemenata pokažu rezultat manji od 30 EEC jedinica u slučaju ženki goveda prethodno cijepljenih u razdoblju kraćem od 12 mjeseci, ili manje od 20 EEC jedinica u svim ostalim slučajevima.

               5.   Stado goveda zadržava status slobodnog od bruceloze ako:

                     i.

                     je podvrgnuto jednom od režima testiranja navedenih u točki 2. podtočki (a);

                     ii.

                     goveda koja ulaze u stado ispunjavaju zahtjeve iz točke 2. podtočke (b); ili

                                 —

                                 dolaze iz stada sa statusom stada slobodnog od bruceloze, a u slučaju goveda starijih od 12 mjeseci pokazuju, tijekom 30 dana prije izolacije ili u izolaciji nakon uvođenja u stado, manje od 30 IU aglutinacije po ml kod primjene testa serumske aglutinacije i imaju negativan rezultat na test metodom reakcije vezivanja komplemenata u skladu s Prilogom C, ili

                                 —

                                 dolaze iz stada sa statusom stada slobodnog od bruceloze, mlađa su od 30 mjeseci i cijepljena su cjepivom sa živim sojem 19, ako im je rezultat testa serumske aglutinacije veći od 30 IU, ali manji od 80 IU aglutinacije po ml, pod uvjetom da na testu metodom reakcije vezivanja komplemenata pokažu rezultat manji od 30 EEC jedinica u slučaju ženki cijepljenih manje od 12 mjeseci prije ili manje od 20 EEC jedinica u svim ostalim slučajevima.

               6.A   Status stada slobodnog od bruceloze goveda mora se ukinuti ako:

                     (a)

                     se uvjeti navedeni u stavcima 4. i 5. ne ispunjavaju; ili

                     (b)

                     se na temelju rezultata laboratorijskih testova ili kliničkih znakova sumnja da jedno ili više goveda starijih od 30 mjeseci ima brucelozu, a životinja ili životinje na koje se sumnja su zaklane ili izolirane tako da se izbjegne svaki direktan ili indirektan kontakt s drugim životinjama.

               Izolirana životinja može se ponovno uvesti u stado, a status stada obnoviti, ako naknadni titar serumske aglutinacije bude niži od 30 IU aglutinacije po ml i ako rezultat testa reakcije vezivanja komplemenata bude negativan, ili ako rezultat drugog testa odobrenog prema postupku iz članka 17. bude negativan.
         Kad su životinje zaklane i nije ih više moguće testirati, suspenzija se može ukinuti ako dva testa serumske aglutinacije, provedena u skladu s Prilogom C na svim govedima s gospodarstva starijim od 12 mjeseci, pokažu titar niži od 30 IU aglutinacije po ml. Prvi se test mora provesti najmanje 30 dana nakon uklanjanja životinje, a drugi najmanje 60 dana nakon toga.
         Ako su životinje koje se moraju testirati na temelju prethodna dva podstavka mlađe od 30 mjeseci i ako su cijepljene cjepivom sa živim sojem 19, mogu se smatrati negativnima ako im je rezultat testa serumske aglutinacije veći od 30 IU ali manji od 80 IU aglutinacije po ml, pod uvjetom da na testu metodom reakcije vezivanja komplemenata imaju rezultat manji od 30 EEC jedinica u slučaju ženki prethodno cijepljenih u vremenu kraćem od 12 mjeseci ili manje od 20 EEC jedinica u svim ostalim slučajevima.
         6.B   Status stada slobodnog od bruceloze goveda mora se ukinuti ako je na temelju rezultata laboratorijskih testova obavljenih tijekom epidemioloških istraživanja u stadu potvrđena zaraza Brucellom. Status stada ne može se obnoviti sve dok se sva goveda prisutna u stadu u vrijeme izbijanja bolest ne zakolju ili se stado ne podvrgne ponovnim laboratorijskim pretragama, a sve necijepljene životinje starije od 12 mjeseci ne pokažu negativne rezultate na dva uzastopna testa u razmaku od 60 dana, s tim da se prvi test provede najmanje 30 dana nakon uklanjanja pozitivnih životinja.
         Ako su sve životinje koje se moraju testirati navedene u prethodnom stavku mlađe od 30 mjeseci i ako su cijepljene cjepivom sa živim sojem 19, mogu se smatrati negativnima ako im je titar Brucelle veći od 30 IU, ali manji od 80 IU aglutinacije po ml, pod uvjetom da im test reakcije vezivanja komplemenata pokazuje titar manji od 30 EEC jedinica u slučaju ženki prethodno cijepljenih u vremenu kraćem od 12 mjeseci ili manje od 20 EEC jedinica u svim ostalim slučajevima.
         U slučaju goveda gravidnih u vrijeme izbijanja bolesti, konačno se testiranje mora obaviti najmanje 21 dan nakon što se posljednja životinja gravidna u vrijeme izbijanja bolesti oteli.
         7.   Država članica ili regija države članice može biti proglašena službeno slobodnom od bruceloze u skladu s postupkom iz članka 17. ako udovoljava sljedećim uvjetima:

                     (a)

                     nije zabilježen ni slučaj pobačaja uzrokovan Brucellom niti izolacije uzročnika B. abortus tijekom posljednje tri godine, i najmanje je 99,8 % stada dobilo status stada službeno slobodnog od bruceloze goveda svake godine tijekom uzastopnih pet godina, s tim da se postotak izračunava 31. prosinca svake kalendarske godine. Međutim, kad nadležno tijelo odredi mjeru klanja cijelog stada, izolirane slučajeve bruceloze goveda za koje se epidemiološkim istraživanjima utvrdi da su posljedica uvođenja u stado životinja s podrijetlom izvan države članice ili dijela države članice i iz stada čiji je status stada službeno slobodnog od bruceloze goveda ukinut ili povučen iz drugih razloga, a ne zbog sumnje na bolest, treba zanemariti pri navedenom izračunavanju, pod uvjetom da središnje nadležno tijelo države članice na koje se ovi slučajevi odnose vodi godišnju evidenciju o tome i tu evidenciju prosljeđuje Komisiji u skladu s točkom 8. podtočkom 2.; i

                     (b)

                     postoji sustav identifikacije koji omogućava identifikaciju stada podrijetla i provoza za svako govedo u skladu s Uredbom (EZ) br. 820/97; i

                     (c)

                     obvezno je prijavljivanje slučajeva pobačaja nadležnom tijelu, a nadležno tijelo dužno ih je istražiti.

               8.   Podložno stavku 9., država članica ili regija države članice koja je proglašena službeno slobodnom od bruceloze zadržava taj status ako:

                     (a)

                     se uvjeti navedeni u točki 7. podtočkama (a) i (b) i dalje ispunjavaju, a obvezno je prijavljivanje slučajeva pobačaja za koje se sumnja da su bili uzrokovani brucelozom nadležnom tijelu i nadležno tijelo dužno ih je istražiti;

                     (b)

                     su svake godine tijekom prvih pet godina nakon dobivanja statusa, sva goveda starija od 24 mjeseca u najmanje 20 % stada testirana i da su imala negativnu reakciju na serološkom testu provedenom u skladu s Prilogom C ili, u slučaju stada mliječnih goveda, ispitivanjem uzoraka mlijeka u skladu s Prilogom C;

                     (c)

                     se svako govedo za koje se sumnja da je zaraženo brucelozom prijavi nadležnom tijelu i poduzme službeno epidemiološko istraživanje na brucelozu koje uključuje najmanje dva serološka testa ispitivanja krvi, uključujući test metodom reakcije vezivanja komplemenata, i mikrobiološko ispitivanje odgovarajućih uzoraka;

                     (d)

                     se tijekom razdoblja sumnje, koje traje sve dok se ne dobiju negativni rezultati testova navedenih u podtočki (c), status stada službeno slobodnog od bruceloze goveda stadu iz kojeg sumnjivo govedo potječe ili kroz koje prolazi i s njim epidemiološki povezanih stada ukine;

                     (e)

                     su u slučaju izbijanja bruceloze koja se proširila sva goveda zaklana. Životinje preostalih prijemljivih vrsta moraju biti podvrgnute odgovarajućim testovima, a prostorije i oprema moraju se očistiti i dezinficirati.

               9.   Država članica ili regija države članice koja je proglašena službeno slobodnom od bruceloze mora prijaviti pojavu svih slučajeva bruceloze Komisiji. Ako postoje dokazi o značajnijim promjenama situacije u pogledu bruceloze u državi članici ili dijelu države članice kojem je službeno priznat status slobodnog od bruceloze, Komisija može u skladu s postupkom iz članka 17. predložiti da se status ukine ili povuče dok se ne udovolji zahtjevima iz Odluke.
         10.   Za potrebe odjeljka II., serološki test znači ili test serumske aglutinacije, puferirani bruceloza antigen test, test reakcije vezivanja komplemenata, test krvne aglutinacije, krvni ring test, test mikro aglutinacije ili ELISA test uzoraka krvi, kako je opisano u Prilogu C. Bilo koji drugi dijagnostički test odobren u skladu s postupkom iz članka 17. i opisan u Prilogu C također će se prihvatiti za potrebe odjeljka II. Mliječni test znači mliječno prstenasta proba ili ELISA test u mlijeku u skladu s Prilogom C.

         PRILOG D
         POGLAVLJE I.

            STADA GOVEDA, DRŽAVE ČLANICE I REGIJE SLUŽBENO SLOBODNE OD ENZOOTSKE LEUKOZE GOVEDA

         A.   Stado službeno slobodno od enzootske leukoze goveda znači stado u kojem:

                     i.

                     nema dokaza, bilo kliničkih ili na temelju rezultata laboratorijskih testova, o bilo kojem slučaju enzootske leukoze goveda u stadu i niti jedan takav slučaj nije potvrđen u posljednje dvije godine; i

                     ii.

                     sve životinje starije od 24 mjeseca reagirale su negativno tijekom prethodnih 12 mjeseci na dva testa provedena u skladu s ovim Prilogom, u razmaku od najmanje četiri mjeseca; ili

                     iii.

                     stado udovoljava zahtjevima iz točke i. gore i nalazi se u državi ili regiji koja je službeno slobodna od enzootske leukoze goveda.

               B.   Stado će zadržati status službeno slobodnog od enzootske leukoze goveda pod uvjetom da:

                     i.

                     se uvjeti navedeni u odjeljku A. točki i. i dalje ispunjavaju;

                     ii.

                     svaka životinja koja se uvodi u stado dolazi iz stada službeno slobodnog od enzootske leukoze goveda;

                     iii.

                     sve životinje starije od 24 mjeseca i dalje imaju negativnu reakciju na test proveden u skladu s poglavljem II. u razmacima od tri godine;

                     iv.

                     su životinje za uzgoj, koje su uvedene u stado i potječu iz treće zemlje, uvezene u skladu s Direktivom 72/462/EEZ.

               C.   Status stada službeno slobodnog od enzootske leukoze goveda mora se ukinuti ako nisu ispunjeni uvjeti navedeni u odjeljku B., ili kad se na temelju rezultata laboratorijskih testova ili kliničkih znakova sumnja da jedno ili više goveda imaju enzootsku leukozu goveda i sumnjiva su goveda odmah zaklana.
         D.   Status mora ostati ukinut dok se ne udovolji sljedećim zahtjevima:

                     1.

                     Ako pojedinačna životinja u stadu službeno slobodnom od enzootske leukoze goveda ima pozitivnu reakciju na jedan od testova iz poglavlja II., ili kad se inače sumnja na infekciju kod jedne životinje iz stada:

                                 i.

                                 životinja koja ima pozitivnu reakciju, a u slučaju krave i svakog njezina teleta, mora napustiti stado radi klanja pod nadzorom veterinarskih tijela;

                                 ii.

                                 sve životinje u stadu starije od 12 mjeseci imaju negativnu reakciju na dva serološka testa (u razmaku od najmanje 4 mjeseca, ali manje od 12 mjeseci) provedena u skladu s poglavljem II. tri mjeseca nakon uklanjanja pozitivne životinje i svakog njezina mogućeg potomka;

                                 iii.

                                 epidemiološko ispitivanje provedeno je s negativnim rezultatima, a stada epidemiološki povezana sa zaraženim stadom podložna su mjerama iz podtočke ii.

                           Međutim, nadležno tijelo može odobriti odstupanja od obveze klanja teleta zaražene krave ako je od majke odvojeno odmah nakon što se oteli. U tom slučaju, tele mora podlijegati zahtjevima iz točke 2. podtočke iii.

                     2.

                     Kad više od jedne životinje iz stada službeno slobodnog od enzootske leukoze goveda ima pozitivnu reakciju na jedan od testova iz poglavlja II., ili kad se inače sumnja na infekciju kod više životinja u stadu:

                                 i.

                                 sve životinje koje imaju pozitivnu reakciju, a u slučaju krava i njihova telad, moraju se ukloniti radi klanja pod nadzorom veterinarskih tijela;

                                 ii.

                                 sve životinje u stadu starije od 12 mjeseci moraju imati negativnu reakciju na dva testa provedena u skladu s poglavljem II. u razmaku od najmanje četiri mjeseca i ne više od 12 mjeseci;

                                 iii.

                                 sve druge životinje u stadu moraju nakon identifikacije ostati na gospodarstvu do starosti od 24 mjeseca i u toj dobi biti testirane u skladu s poglavljem II., osim što nadležno tijelo takvim životinjama može dopustiti da idu izravno na klanje pod službenim nadzorom;

                                 iv.

                                 epidemiološko ispitivanje provedeno je s negativnim rezultatima i svako stado epidemiološki povezano sa zaraženim stadom podvrgnuto je mjerama iz podtočke ii.

                           Međutim, nadležno tijelo može odobriti odstupanja od obveze klanja teleta zaražene krave ako je od majke odvojeno odmah nakon što se oteli. U tom slučaju, tele mora podlijegati zahtjevima iz točke 2. podtočke iii.

               E.   U skladu s postupkom iz članka 17. i na temelju informacija prikupljenih u skladu s člankom 8., država članica ili dio države članice može se smatrati službeno slobodnim od enzootske leukoze goveda ako:

                     (a)

                     su ispunjeni svi uvjeti iz stavka A i ako je najmanje 99,8 % stada goveda službeno slobodno od enzootske leukoze goveda;
                     ili

                     (b)

                     nije potvrđen slučaj enzootske leukoze goveda u državi članici ili njezinu dijelu tijekom prethodne tri godine, a prisutnost sumnjivih tumora zbog EBL-a obvezno se prijavljuje uz ispitivanje uzroka, i
                     u slučaju države članice, sve životinje starije od 24 mjeseca u najmanje 10 % stada, testirane metodom slučajnog odabira, imale su negativan rezultat u skladu s poglavljem II. u prethodna 24 mjeseca, ili
                     u slučaju dijela države članice, sve životinje starije od 24 mjeseca podvrgnute su testu predviđenom u poglavlju II. i imale negativan rezultat u skladu s poglavljem II. u prethodna 24 mjeseca;
                     ili

                     (c)

                     svaka druga metoda koja s pouzdanošću od 99 % pokazuje da je manje od 0,2 % stada zaraženo.

               F.   Država članica ili regija države članice zadržat će status službeno slobodne od enzootske leukoze goveda ako:

                     (a)

                     su sve životinje zaklane na državnom području te države članice ili regije podvrgnute službenom post mortem ispitivanju na kojem se svi tumori koji bi mogli biti izazvani virusom EBL-a šalju na laboratorijske pretrage;

                     (b)

                     država članica obavješćuje Komisiju o svim slučajevima enzootske leukoze goveda koji se pojave u njezinoj regiji;

                     (c)

                     se sve životinje koje imaju pozitivnu reakciju na bilo koji test predviđen u poglavlju II. zakolju, a njihova stada podliježu ograničenjima sve dok im se ponovno ne vrati status u skladu sa odjeljkom D; i

                     (d)

                     su sve životinje starije od dvije godine testirane, ili jedanput u prvih pet godina nakon odobrenja statusa u skladu s poglavljem II. ili tijekom prvih pet godina nakon odobrenja statusa prema bilo kojem postupku koji s razinom pouzdanosti od 99 % pokazuje da je manje od 0,2 % stada zaraženo. Međutim, ako ni jedan slučaj enzootske leukoze goveda nije zabilježen u državi članici ili regiji države članice u omjeru od jednog na 10 000 stada tijekom najmanje tri godine, može se donijeti odluka u skladu s postupkom iz članka 17. da se broj rutinskih seroloških testova može smanjiti pod uvjetom da se sva goveda starija od 12 mjeseci u najmanje 1 % stada, odabrana slučajnim uzorkom svake godine, podvrgnu testu koji se provodi u skladu s poglavljem II.

               G.   Status države članice ili dijela države članice službeno slobodnog od enzootske leukoze goveda mora se ukinuti u skladu s postupkom iz članka 17. ako kao rezultat ispitivanja provedenog u skladu sa odjeljkom F. gore postoje dokazi o značajnoj promjeni situacije u pogledu enzootske leukoze goveda u državi članici ili dijelu države članice kojem je priznat status službeno slobodnog od enzootske leukoze goveda.
         Status službeno slobodan od enzootske leukoze goveda može se obnoviti u skladu s postupkom iz članka 17. kad se ispune kriteriji propisani istim postupkom.

         PRILOG F

            Obrazac 1.

            Obrazac 2.

      ”

      (1)  Uredba Vijeća (EZ) br. 820/97 od 21. travnja 1997. o uspostavljanju sustava identifikacije i registracije goveda i o označavanju govedine i proizvoda od goveđeg mesa (SL L 117, 7.5.1997., str. 1.).
   PRILOG II.

      Korelacijska tablica

               Predmet

               Upute uz priloge Direktivi 97/12/EZ

               Povezane referentne točke u prilozima Direktivi 97/12/EZ, kako je izmijenjena ovom Direktivom

               Članak 2. (definicije)

               Tuberkuloza

               Stado, službeno slobodno

               A I 1, 2, 3

               A I 1, 2, 3A, 3B

               Regija, država članica, službeno slobodna

               A I 4, 5, 6

               A I 4, 5

               Bruceloza

               Stado, službeno slobodno

               A II, 1, 2, 3

               A II 1, 2, 3A, 3B

               Regija, službeno slobodna

               A II 7, 8, 9

               A II 7, 8, 9 (1)

               Država članica, službeno slobodna

               A II, 10, 11, 12

               A II 7, 8, 9

               Stada, slobodna

               A II 4, 5, 6

               A II 4, 5, 6A, 6B

               Za čitavo poglavlje o brucelozi

               Nova točka 10. o testiranju

               ELG

               Stado, službeno slobodno

               D I A, B

               D I A, B (1)

               Regija/država članica službeno slobodna

               D I E, F, G

               D I E, F, G (1)

               Članak 5. (certifikati)

               Članak 5. stavak 1.

               F

               F uzorci 1 i 2

               Članak 5. stavak 2. točka (a) druga alineja

               F

               F uzorci 1 i 2

               Članak 5. stavak 2. točka (b) druga alineja

               F

               F uzorci 1 i 2

               Članak 5. stavak 4.

               Dio D, Prilog F

               Odjeljak C, Prilog F, uzorci 1 i 2

               Članak 5. stavak 5. druga rečenica

               Prilog F (uključujući odjeljak D)

               Prilog F, uzorci 1 i 2 (uključujući odjeljak C)

               Članak 5. stavak 5. treća rečenica

               Prilog F

               Prilog F, uzorci 1 i 2

      (1)  Nema razlike između teksta iz Direktive 97/12/EZ i novih priloga.


title: Direktiva Komisije 2007/34/EZ od 14. lipnja 2007. o izmjeni, radi prilagodbe tehničkom napretku, Direktive Vijeća 70/157/EEZ o dopuštenoj razini buke i ispušnom sustavu motornih vozila  Tekst značajan za EGP

text:
               13/Sv. 047

               HR

               Službeni list Europske unije

               200

         32007L0034

               L 155/49

               SLUŽBENI LIST EUROPSKE UNIJE

               14.06.2007.

      DIREKTIVA KOMISIJE 2007/34/EZ
   od 14. lipnja 2007.
   o izmjeni, radi prilagodbe tehničkom napretku, Direktive Vijeća 70/157/EEZ o dopuštenoj razini buke i ispušnom sustavu motornih vozila
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 70/156/EEZ od 6. veljače 1970. o usklađivanju zakonodavstava država članica u odnosu na homologaciju tipa motornih vozila i njihovih prikolica (1), a posebno drugu alineju njezinog članka 13. stavka 2.,
   uzimajući u obzir Direktivu Vijeća 70/157/EEZ o dopuštenoj razini buke i ispušnom sustavu motornih vozila (2), a posebno njezin članak 3.,
   budući da:

               (1)

               Direktiva 70/157/EEZ jedna je od posebnih direktiva u sklopu postupka Zajednice homologacije tipa koji je uspostavljen Direktivom Vijeća 70/156/EEZ. Odredbe Direktive 70/156/EEZ koje se odnose na sustave, sastavne dijelove i zasebne tehničke jedinice vozila stoga se primjenjuju na Direktivu 70/157/EEZ.

               (2)

               Od stupanja na snagu Direktive 70/157/EEZ od 6. veljače 1970., granice buke za motorna vozila smanjena je nekoliko puta, zadnji put 1995. Posljednje smanjenje nije imalo očekivane učinke i kasnije su studije pokazale da metoda mjerenja više ne odražava stvarno ponašanje tijekom vožnje. Stoga je potrebno uvesti novi ciklus ispitivanja i bolje uskladiti uvjete vožnje za provedbu ispitivanja buke sa stvarnim aktivnostima tijekom vožnje. Novi ciklus ispitivanja sadržan je u Pravilniku UN/ECE br. 51, nizu izmjena 02 (3).

               (3)

               Tijekom prijelaznog razdoblja za homologaciju tipa trebalo bi provoditi postojeće ispitivanje kao i novo ispitivanje te bi o rezultatima obaju ispitivanja trebalo izvijestiti Komisiju. Time bi se Komisiji omogućilo dobivanje podataka potrebnih za određivanje odgovarajućih graničnih vrijednosti za novu metodu mjerenja koja bi zamijenila postojeći protokol ispitivanja. Postojeću metodu i dalje treba zahtijevati u svrhu dobivanja homologacije tipa, a nova se metoda treba koristiti za potrebe praćenja stanja. Nakon prijelaznog razdoblja, protokol ispitivanja kako je prilagođen novom ispitivanju treba postati jedinim mjerenjem koje se zahtijeva u svrhu dobivanja homologacije tipa.

               (4)

               S ciljem uzimanja u obzir najnovijih izmjena Pravilnika UN/ECE br. 51 i 59 kojima je Zajednica već pristupila prikladno je Direktivu 70/157/EEZ prilagoditi tehničkom napretku usklađivanjem s tehničkim zahtjevima tih pravila. To je posebno važno za preuzimanje obveznog postupka praćenja stanja emisije buke motornih vozila iz Pravilnika UN/ECE br. 51 radi EZ homologacije tipa. Inače bi Direktiva zaostala za Pravilnikom s obzirom na tehnički napredak.

               (5)

               Sukladno članku 3. Direktive 70/157/EEZ mjere predviđene ovom Direktivom ne mijenjaju zahtjeve utvrđene u točkama 5.2.2.1. i 5.2.2.5. Priloga I. Direktivi 70/157/EEZ. S obzirom na novu strukturu priloga potrebno je prilagoditi numeriranje i upućivanja navedena u tim točkama. S ciljem osiguravanja povezanosti s ostalim odredbama zakonodavstva Zajednice prikladno je predvidjeti korelaciju između postojećeg i novog numeriranja.

               (6)

               Mjere predviđene ovom Direktivom u skladu su s mišljenjem Odbora za prilagodbu tehničkom napretku,

         DONIJELA JE OVU DIREKTIVU:
   Članak 1.
   1.   Direktiva 70/157/EEZ mijenja se kako slijedi:

               (a)

               Prilog I. zamjenjuje se tekstom utvrđenim u Prilogu I. ovoj Direktivi;

               (b)

               Prilog II. zamjenjuje se tekstom utvrđenim u Prilogu II. ovoj Direktivi;

               (c)

               Prilog III. zamjenjuje se tekstom utvrđenim u Prilogu III. ovoj Direktivi;

               (d)

               Prilog IV. briše se.

         2.   Upućivanja na točke 5.2.2.1. i 5.2.2.5. Priloga I. Direktivi 70/157/EEZ tumači se kao upućivanje na točke 2.1. i 2.2. Priloga I., kako je zamijenjeno ovom Direktivom.
   Članak 2.
   S učinkom od 6. srpnja 2008. i do 6. srpnja 2010. vozilo čiji tip treba homologirati podliježe ispitivanju utvrđenom u Prilogu 10. Pravilniku UN/ECE br. 51 samo za potrebe praćenja stanja. Rezultati tog ispitivanja dodaju se dokumentima utvrđenim u dodacima 1. i 2. Prilogu I. Direktivi 70/157/EEZ, kako je izmijenjena ovom Direktivom, u skladu s Prilogom 9. Pravilniku UN/ECE br. 51. Dotična država članica šalje takve opisne dokumente Komisiji. Ove obveze ne utječu na slučajeve proširenja postojećih homologacija u skladu s ovom Direktivom. Za potrebe ovog postupka praćenja stanja ne smatra se da je vozilo novog tipa ako se to vozilo razlikuje samo s obzirom na stavke 2.2.1. i 2.2.2. Pravilnika UN/ECE br. 51.
   Članak 3.
   1.   Države članice donose i objavljuju zakone i druge propise potrebne za usklađivanje s ovom Direktivom najkasnije do 5. srpnja 2008. One Komisiji odmah dostavljaju tekst tih odredaba i korelacijsku tablicu između tih odredaba i ove Direktive.
   One primjenjuju te odredbe od 6. srpnja 2008.
   Kada države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 4.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 5.
   Ova je Direktiva upućena državama članicama.

      Sastavljeno u Bruxellesu 14. lipnja 2007.

            Za Komisiju

         Günter VERHEUGEN

            Potpredsjednik

      (1)  SL L 42, 23.2.1970., str. 1. Direktiva kako je zadnje izmijenjena Direktivom 2006/96/EZ (SL L 363, 20.12.2006., str. 81.).

      (2)  SL L 42, 23.2.1970., str. 16. Direktiva kako je zadnje izmijenjena Direktivom 2006/96/EZ.

      (3)  SL L 137, 30.5.2007., str. 68.
   PRILOG I.
   „
         PRILOG I.

            ODREDBE ZA EZ HOMOLOGACIJU TIPA S OBZIROM NA RAZINU BUKE TIPA MOTORNOG VOZILA

         1.   ZAHTJEV ZA EZ HOMOLOGACIJU TIPA VOZILA
         1.1.   Zahtjev za EZ homologaciju tipa sukladno članku 3. stavku 4. Direktive 70/156/EEZ tipa vozila s obzirom na njegovu razinu buke podnosi proizvođač vozila.
         1.2.   Obrazac opisnog dokumenta nalazi se u Dodatku 1.
         1.3.   Proizvođač vozila mora tehničkoj službi odgovornoj za ispitivanja podnijeti uzorak tipa vozila za koji se traži homologacija tipa.
         1.4.   Na zahtjev tehničke službe također se mora podnijeti uzorak ispušnog sustava i motora barem jednakog obujma cilindra i najveće nazivne snage onog koji je ugrađen u vozilo za koje se traži homologacija tipa.
         2.   RAZINA BUKE VOZILA U KRETANJU
         2.1.   Granične vrijednosti

         Razina buke izmjerena u skladu s odredbama Priloga III. ne smije prelaziti sljedeća ograničenja:

                     Kategorije vozila

                     Vrijednosti izražene u dB(A)
                     (decibeli(A))

                                 2.1.1.

                                 Vozila namijenjena prijevozu putnika i opremljena s najviše devet sjedala, uključujući sjedalo za vozača

                     74

               2.1.2.   Vozila namijenjena prijevozu putnika i opremljena s više od devet sjedala, uključujući sjedalo za vozača; s najvećom dopuštenom masom većom od 3,5 tone i:

                                 2.1.2.1.

                                 sa snagom motora manjom od 150 kW

                     78

                                 2.1.2.2.

                                 sa snagom motora ne manjom od 150 kW

                     80

               2.1.3.   Vozila namijenjena prijevozu putnika opremljena s više od devet sjedala, uključujući sjedalo za vozača; vozila namijenjena prijevozu robe:

                                 2.1.3.1.

                                 s najvećom dopuštenom masom koja ne prelazi 2 tone

                     76

                                 2.1.3.2.

                                 s najvećom dopuštenom masom koja prelazi 2 tone, ali ne prelazi 3,5 tone

                     77

               2.1.4.   Vozila namijenjena prijevozu robe i s najvećom dopuštenom masom koja prelazi 3,5 tone:

                                 2.1.4.1.

                                 sa snagom motora manjom od 75 kW

                     77

                                 2.1.4.2.

                                 sa snagom motora ne manjom od 75 kW, ali manjom od 150 kW

                     78

                                 2.1.4.3.

                                 sa snagom motora ne manjom od 150 kW

                     80

               Međutim

                     —

                     za vozila kategorija 2.1.1. i 2.1.3. granične vrijednosti povećavaju se za 1 dB(A) ako su opremljena dizelskim motorom s direktnim ubrizgavanjem,

                     —

                     za vozila s najvećom dopuštenom masom većom od dvije tone konstruirana za terenske uvjete kretanja granične vrijednosti povećavaju se za 1 dB(A) ako je snaga njihovih motora manja od 150 kW i 2 dB(A) ako je snaga njihovih motora 150 kW ili više,

                     —

                     za vozila kategorije 2.1.1. opremljena ručnim mjenjačem s više od četiri stupnja prijenosa kretanja prema naprijed i s motorom koji razvija najveću snagu koja prelazi 140 kW/t i čiji omjer najveće snage/najveće mase prelazi 75 kW/t granične vrijednosti povećavaju se za 1 dB(A) ako je brzina pri kojoj stražnja strana vozila prelazi liniju BB’ pri trećem stupnju prijenosa veća od 61 km/h.

               2.2.   Objašnjenje rezultata

         2.2.1.   Kako bi se u obzir uzele netočnosti mjernih instrumenata rezultat dobiven svakim mjerenjem utvrđuje se oduzimanjem 1 dB(A) od očitanja mjerila.
         2.2.2.   Mjerenja se smatraju valjanima ako razlika između dva uzastopna mjerenja na istoj strani vozila ne prelazi 2 dB(A).
         2.2.3.   Najviša izmjerena razina buke predstavlja rezultat ispitivanja. Ako rezultat prelazi najveću dopuštenu razinu buke za ispitanu kategoriju vozila za 1 dB(A) provode se dva dodatna mjerenja s odgovarajućim položajem mikrofona. Tri od četiri tako dobivena mjerenja na tom položaju mikrofona moraju biti unutar propisanih granica.
         3.   OZNAČIVANJE
         3.1.   Sastavni dijelovi ispušnog i usisnog sustava, osim opreme za postavljanje i cijevi, mora imati:
         3.1.1.   trgovačku oznaku ili naziv proizvođača sustava i njihovih sastavnih dijelova;
         3.1.2.   proizvođačev trgovački opis.
         3.2.   Ove oznake moraju biti lako čitljive i neizbrisive čak i ako je sustav ugrađen u vozilo.
         4.   DODJELJIVANJE EZ HOMOLOGACIJE TIPA VOZILA
         4.1.   Ako su ispunjeni odgovarajući zahtjevi dodjeljuje se EZ homologacija tipa sukladno članku 4. stavku 3. i, ako je primjenljivo, članku 4. stavku 4. Direktive 70/156/EEZ.
         4.2.   Obrazac certifikata o EZ homologaciji tipa nalazi se u Dodatku 2.
         4.3.   Broj homologacije u skladu s Prilogom VII. Direktivi 70/156/EEZ dodjeljuje se svakom homologiranom tipu vozila. Ista država članica ne može dodijeliti isti broj drugom tipu vozila.
         5.   PROMJENE TIPA I IZMJENE HOMOLOGACIJA
         5.1.   U slučaju promjene tipa homologiranog sukladno ovoj Direktivi primjenjuju se odredbe članka 5. Direktive 70/156/EEZ.
         6.   SUKLADNOST PROIZVODNJE
         6.1.   Mjere za osiguravanje sukladnosti proizvodnje poduzimaju se u skladu sa zahtjevima utvrđenima u članku 10. Direktive 70/156/EEZ.
         6.2.   Posebne odredbe:
         6.2.1.   Ispitivanja iz točke 2.3.5. Priloga X. Direktivi 70/156/EEZ jesu ona utvrđena u Prilogu 7. Pravilniku UN/ECE br. 51 kako je navedeno u Prilogu III. ovoj Direktivi.
         6.2.2.   Učestalost provjera iz točke 3. Priloga X. Direktivi 70/156/EEZ uobičajeno je jednom svake druge godine.

         Dodatak 1.

            Opisni dokument br. … sukladno Prilogu I. Direktivi Vijeća 70/156/EEZ
             (1)
            u odnosu na EZ HOMOLOGACIJU tipa vozila s obzirom na dopuštenu razinu buke i ispušni sustav (Direktiva 70/157/EEZ, kako je zadnje izmijenjena Direktivom …/…/EZ)

         Sljedeće informacije, ako je primjenljivo, moraju se dostaviti u tri primjerka i uključivati popis sadržaja. Svi nacrti moraju se dostaviti u prikladnom mjerilu i dovoljno detaljni na formatu A4 ili presavijeni na taj format. Ako su priložene, fotografije moraju prikazivati potrebne pojedinosti.
         Ako sustavi, sastavni dijelovi ili zasebne tehničke jedinice imaju elektroničko upravljanje moraju se priložiti podaci o njihovim radnim značajkama.
         0.   Općenito

         0.1.   Marka (trgovački naziv proizvođača):
         0.2.   Tip i opći trgovački opis (opisi):
         0.3.   Identifikacijska oznaka tipa, ako je postavljena na vozilu (b):
         0.3.1.   Mjesto te oznake
         0.4.   Kategorija vozila (c):
         0.5.   Naziv i adresa proizvođača:
         0.8.   Adresa (adrese) pogona za sklapanje:
         1.   Opće konstrukcijske značajke vozila

         1.1.   Fotografije i/ili nacrti uzorka vozila:
         1.3.3.   Pogonjene osovine (broj, položaj, međusobna povezanost):
         1.6.   Položaj i način ugradnje motora:
         2.   Mase i dimenzije (e) (u kg i mm) (Uputa na crtež prema potrebi)

         2.4.   Raspon dimenzija vozila (ukupno)
         2.4.1.   Za podvozja bez nadogradnje
         2.4.1.1.   Duljina (j):
         2.4.1.2.   Širina (k):
         2.4.2.   Za podvozja s nadogradnjom
         2.4.2.1.   Duljina (j):
         2.4.2.2.   Širina (k):
         2.6.   Masa vozila s nadogradnjom u voznom stanju, ili masa podvozja s kabinom ako proizvođač nije ugradio nadogradnju (sa standardnom opremom, uključujući rashladnu tekućinu, ulja, gorivo, alate, zamjenski kotač i vozača) (o) (najveća i najmanja):
         3.   Pogonski motor (q)

         3.1.   Proizvođač:
         3.1.1.   Proizvođačev kôd motora: (Kako je označen na motoru, ili druge identifikacijske oznake)
         3.2.   Motor s unutarnjim izgaranjem
         3.2.1.1.   Princip rada: startno paljenje/kompresijsko paljenje, četverotaktni/dvotaktni (2)

         3.2.1.2.   Broj i raspored cilindara:
         3.2.1.2.3.   Redoslijed paljenja:
         3.2.1.3.   Obujam motora (s):cm3

         3.2.1.8.   Najveća neto snaga (t): kW pri min–1 (vrijednost prema izjavi proizvođača)
         3.2.4.   Napajanje gorivom
         3.2.4.1.   Rasplinjačem (rasplinjačima): da/ne (2)

         3.2.4.1.2.   Tip (tipovi):
         3.2.4.1.3.   Broj ugrađenih:
         3.2.4.2.   Ubrizgavanjem goriva (samo kompresijsko paljenje): da/ne (2)

         3.2.4.2.2.   Princip rada: direktno ubrizgavanje/prije komore/vrtložna komora (2)

         3.2.4.2.4.   Regulator
         3.2.4.2.4.1.   Tip:
         3.2.4.2.4.2.1.   Brzina vrtnje motora pri kojoj se prekida dovod goriva u uvjetima opterećenja:min–1

         3.2.4.3.   Ubrizgavanjem goriva (samo startno paljenje): da/ne (2)

         3.2.4.3.1.   Princip rada: Usisna grana (jedna/više točaka (2))/direktno ubrizgavanje/ostalo (navesti) (2)

         3.2.8.   Usisni sustav
         3.2.8.4.2.   Filtar za zrak, nacrti; ili
         3.2.8.4.2.1.   Marka (marke):
         3.2.8.4.2.2.   Tip (tipovi):
         3.2.8.4.3.   Prigušnik na usisu, crteži; ili
         3.2.8.4.3.1.   Marka (marke):
         3.2.8.4.3.2.   Tip (tipovi):
         3.2.9.   Ispušni sustav
         3.2.9.2.   Opis i/ili nacrt ispušnog sustava:
         3.2.9.4.   Prigušnik (prigušnici) na ispuhu:
         Za prednji, središnji, stražnji prigušnik: konstrukcija, tip, označivanje, kada je to bitno za vanjsku buku: mjere za smanjivanje u motorskom prostoru i na motoru:
         3.2.9.5.   Mjesto ispušnog otvora:
         3.2.9.6.   Prigušnik na ispuhu sadrži vlaknaste materijale:
         3.2.12.2.1.   Katalitički pretvarač: da/ne (3)

         3.2.12.2.1.1.   Broj katalitičkih pretvarača i elemenata:
         3.3.   Električni motor
         3.3.1.   Tip (namotaji, uzbuda):
         3.3.1.1.   Najveća izlazna snaga po satu:kW
         3.3.1.2.   Radni napon:V
         3.4.   Ostali motori ili agregati ili njihove kombinacije (pojedinosti o dijelovima takvih motora ili agregata):
         4.   Prijenos (v)

         4.2.   Tip (mehanički, hidraulični, električni itd.):
         4.6.   Prijenosni omjer

                     Prijenos

                     Omjeri unutarnjeg mjenjača
                     (omjeri broja okretaja motora prema broju okretaja izlazne osovine mjenjača)

                     Konačni omjer (omjeri) pogona
                     (omjer broja okretaja izlazne osovine mjenjača prema broju okretaja upravljanog kotača)

                     Ukupni prijenosni omjer

                     Najveći za KPP (4)

                     1
                     2
                     3
                     …
                     Najmanji za KPP (4)

                     Hod unazad

               4.7.   Najveća brzina vozila (i prijenos pri kojem je postignuta) (u km/h) (w):
         6.   Ovjes

         6.6.   Gume i kotači
         6.6.2.   Gornja i donja granica polumjera kotrljanja kotača
         6.6.2.1.   Osovina 1:
         6.6.2.2.   Osovina 2:
         6.6.2.3.   Osovina 3:
         6.6.2.4.   Osovina 4:
         itd.
         9.   Nadogradnja (ne primjenjuje se na vozila kategorije M1)

         9.1.   Tip nadogradnje:
         9.2.   Korišteni materijali i način izvedbe konstrukcije
         12.   Razno

         12.5.   Pojedinosti o bezmotornim napravama konstruiranim za smanjivanje buke (ako nisu obuhvaćene ostalim točkama):
         Dodatni podaci u slučaju terenskih vozila:
         1.3.   Broj osovina i kotača:
         2.4.1.   Za podvozja bez nadogradnje
         2.4.1.4.1.   Kut prednjeg prepusta (na): … stupnjeva
         2.4.1.5.1.   Kut stražnjeg prepusta (nb): … stupnjeva
         2.4.1.6.   Razmak od tla (kako je određen u točki 4.5. odjeljka A. Priloga II. Direktivi 70/156/EEZ)
         2.4.1.6.1.   Između osovina:
         2.4.1.6.2.   Ispod prednje osovine (prednjih osovina):
         2.4.1.6.3.   Ispod stražnje osovine (stražnjih osovina):
         2.4.1.7.   Kut kosine (nc): … stupnjeva
         2.4.2.   Za podvozja s nadogradnjom
         2.4.2.4.1.   Kut prednjeg prepusta (na): … stupnjeva
         2.4.2.5.1.   Kut stražnjeg prepusta (nb): … stupnjeva
         2.4.2.6.   Razmak od tla (kako je određen u točki 4.5. odjeljka A. Priloga II. Direktivi 70/156/EEZ)
         2.4.2.6.1.   Između osovina:
         2.4.2.6.2.   Ispod prednje osovine (prednjih osovina):
         2.4.2.6.3.   Ispod stražnje osovine (stražnjih osovina):
         2.4.2.7.   Kut kosine (nc): … stupnjeva
         2.15.   Sposobnost kretanja na usponu (pojedinačno vozilo): … posto
         4.9.   Blokiranje diferencijala: da/ne/po izboru (5)

         Datum, spis

         Dodatak 2.
         OBRAZAC

            CERTIFIKAT O EZ HOMOLOGACIJI TIPA

         (Najveći format: A4 (210 × 297 mm))

            Žig tijela za homologaciju

         Izjava koja se odnosi na

                     —

                     homologaciju tipa (6)

                     —

                     proširenje homologacije tipa (6)

                     —

                     odbijanje homologacije tipa (6)

                     —

                     povlačenje homologacije tipa (6)

               tipa vozila/sastavnog dijela/zasebne tehničke jedinice (6) s obzirom na Direktivu …/…/EEZ, kako je zadnje izmijenjena Direktivom …/…/EZ.
         Broj homologacije tipa:
         Razlog za proširenje:
         ODJELJAK I.
         0.1.   Marka (trgovački naziv proizvođača):
         0.2.   Tip i opći trgovački opis (opisi):
         0.3.   Identifikacijska oznaka tipa, ako je postavljena na vozilu/sastavnom dijelu/zasebnoj tehničkoj jedinici (6), (7)

         0.3.1.   Mjesto te oznake.
         0.4.   Kategorija vozila (8):
         0.5.   Naziv i adresa proizvođača:
         0.7.   U slučaju sastavnih dijelova i zasebnih tehničkih jedinica, mjesto i način postavljanja oznake EZ homologacije:
         0.8.   Adresa (adrese) pogona za sklapanje
         ODJELJAK II.
         1.   Dodatni podaci (prema potrebi): vidjeti Dodatak
         2.   Tehnička služba koja je odgovorna za provedbu ispitivanja:
         3.   Datum izvješća o ispitivanju:
         4.   Broj izvješća o ispitivanju:
         5.   Napomene (ako ih ima): vidjeti Dodatak
         6.   Mjesto:
         7.   Datum:
         8.   Potpis:
         9.   Priložen je popis opisne dokumentacije koja je podnesena homologacijskom tijelu i koja se može dobiti na zahtjev.

         Dodatak certifikatu o EZ homologaciji tipa br. …
         o homologaciji tipa vozila u odnosu na Direktivu 70/157/EEZ kako je zadnje izmijenjena Direktivom …/…/EZ
         1.   Dodatni podaci:
         1.1.   Ako je potrebno popis vozila obuhvaćenih točkom 3.1.2.3.2.3. Priloga III. Pravilniku UN/ECE br. 51:
         1.2.   Motor
         1.2.1.   Proizvođač:
         1.2.2.   Tip:
         1.2.3.   Model:
         1.2.4.   Najveća nazivna snaga … kW pri … min–1

         1.3.   Prijenos: neautomatski mjenjač/automatski mjenjač (9)

         1.3.1.   Broj prijenosa:
         1.4.   Oprema
         1.4.1.   Prigušnik na ispuhu
         1.4.1.1.   Proizvođač:
         1.4.1.2.   Model:
         1.4.1.3.   Tip: … u skladu s nacrtom br.:
         1.4.2.   Prigušnik na usisu
         1.4.2.1.   Proizvođač:
         1.4.2.2.   Model:
         1.4.2.3.   Tip: … u skladu s nacrtom br.:
         1.5.   Veličina gume:
         1.5.1.   Opis tipa gume koji se koristio za ispitivanje homologacije tipa:
         1.6.   Mjerenja
         1.6.1.   Razina buke vozila u kretanju:

                     Rezultati mjerenja

                     s lijeve strane
                     dB(A) (10)

                     s desne strane
                     dB(A) (10)

                     položaj prijenosne poluge

                     prvo mjerenje

                     drugo mjerenje

                     treće mjerenje

                     četvrto mjerenje

                     Rezultat ispitivanja: … dB(A)/E (11)

               1.6.2.   Razina buke vozila u stanju mirovanja:

                     Rezultati mjerenja

                     dB(A)

                     Motor

                     prvo mjerenje

                     drugo mjerenje

                     treće mjerenje

                     četvrto mjerenje

                     Rezultat ispitivanja: … dB(A)/E (12)

               1.6.3.   Razina buke stlačenog zraka:

                     Rezultati mjerenja

                     s lijeve strane
                     dB(A) (13)

                     s desne strane
                     dB(A) (13)

                     prvo mjerenje

                     drugo mjerenje

                     treće mjerenje

                     četvrto mjerenje

                     Rezultat ispitivanja: … dB(A)

               5.   Napomene:
      ”

      (1)  Brojevi točaka i napomena koji se koriste u ovom opisnom dokumentu odgovaraju onima utvrđenim u Prilogu I. Direktivi 70/156/EEZ. Točke koje nisu bitne za potrebe ove Direktive su izostavljene.

      (2)  Prekrižiti nepotrebno.

      (3)  Prekrižiti nepotrebno.

      (4)  Kontinuirano promjenljivi prijenos

      (5)  Prekrižiti nepotrebno.

      (6)  Prekrižiti nepotrebno.

      (7)  Ako identifikacijska oznaka tipa sadrži znakove koji nisu bitni za opis vozila, sastavnog dijela ili zasebne tehničke jedinice, koji su obuhvaćeni ovim certifikatom o homologaciji tipa, tada takve znakove treba u dokumentaciji prikazati simbolom ‚?’ (npr. ABC??123??).

      (8)  Kako je određeno u Prilogu II.A Direktivi 70/156/EEZ.

      (9)  Prekrižiti nepotrebno.

      (10)  Mjerne vrijednosti prikazane su uz oduzimanje 1 dB(A) u skladu s odredbama točke 2.2.1. Priloga I.

      (11)  ‚E’ ukazuje da su dotična mjerenja provedena u skladu s ovom Direktivom.

      (12)  ‚E’ ukazuje da su dotična mjerenja provedena u skladu s ovom Direktivom.

      (13)  Mjerne vrijednosti prikazane su uz oduzimanje 1 dB(A) u skladu s odredbama točke 2.2.1. Priloga I.
   PRILOG II.
   „
         PRILOG II.

            ADMINISTRATIVNI PROPISI ZA EZ HOMOLOGACIJU TIPA ISPUŠNIH SUSTAVA KAO ZASEBNIH TEHNIČKIH JEDINICA (ZAMJENSKI ISPUŠNI SUSTAVI)

         1.   ZAHTJEV ZA EZ HOMOLOGACIJU TIPA
         1.1.   Zahtjev za EZ homologaciju tipa sukladno članku 3. stavku 4. Direktive 70/156/EEZ s obzirom na zamjenski ispušni sustav ili njegov sastavni dio kao zasebne tehničke jedinice podnosi proizvođač vozila ili proizvođač dotične zasebne tehničke jedinice.
         1.2.   Obrazac opisnog dokumenta nalazi se u Dodatku 1.
         1.3.   Na zahtjev dotične tehničke službe podnositelj zahtjeva mora podnijeti:
         1.3.1.   dva primjerka sustava za koji se podnosi zahtjev za EZ homologaciju tipa;
         1.3.2.   ispušni sustav onog tipa koji je bio izvorno ugrađen u vozilo kada je dodijeljena EZ homologacija tipa;
         1.3.3.   uzorak tipa vozila u koje će sustav biti ugrađen koji ispunjava zahtjeve točke 4.1. Priloga 7. Pravilniku UN/ECE br. 51 kako je navedeno u Prilogu III. ovoj Direktivi;
         1.3.4.   zaseban motor koji odgovara gore opisanom tipu vozila.
         2.   OZNAČIVANJE
         2.4.1.   Zamjenski ispušni sustav ili njegovi sastavni dijelovi, osim opreme za postavljanje i cijevi, mora imati:
         2.4.1.1.   trgovačku oznaku ili trgovački naziv proizvođača zamjenskog sustava i njegovih sastavnih dijelova;
         2.4.1.2.   proizvođačev trgovački opis.
         2.4.2.   Ove oznake moraju biti lako čitljive i neizbrisive čak i ako je sustav ugrađen u vozilo.
         3.   DODJELJIVANJE EZ HOMOLOGACIJE TIPA
         3.1.   Ako su ispunjeni odgovarajući zahtjevi dodjeljuje se EZ homologacija tipa sukladno članku 4. stavku 3. i, ako je primjenljivo, članku 4. stavku 4. Direktive 70/156/EEZ.
         3.2.   Obrazac certifikata o EZ homologaciji tipa nalazi se u Dodatku 2.
         3.3.   Broj homologacije tipa u skladu s Prilogom VII. Direktivi 70/156/EEZ dodjeljuje se svakom tipu zamjenskog ispušnog sustava ili njegovog sastavnog dijela koji je homologiran kao zasebna tehnička jedinica; odjeljak 3. homologacijskog broja tipa navodi broj direktive o izmjeni koja se primjenjivala u vrijeme homologacije tipa vozila. Ista država članica ne može dodijeliti isti broj drugom tipu zamjenskog ispušnog sustava ili njegovom sastavnom dijelu.
         4.   OZNAKA EZ HOMOLOGACIJE TIPA
         4.1.   Svaki zamjenski ispušni sustav ili njegov sastavni dio, osim opreme za postavljanje i cijevi, sukladan s tipom homologiranim na temelju ove Direktive mora imati oznaku EZ homologacije tipa.
         4.2.   Oznaka EZ homologacije tipa sastoji se od pravokutnika oko malog slova ‚e’ iza kojeg je razlikovno slovo (slova) ili broj države članice koja je dodijelila homologaciju:

                     ‚1’ za Njemačku

                     ‚2’ za Francusku

                     ‚3’ za Italiju

                     ‚4’ za Nizozemsku

                     ‚5’ za Švedsku

                     ‚6’ za Belgiju

                     ‚7’ za Mađarsku

                     ‚8’ za Češku Republiku

                     ‚9’ za Španjolsku

                     ‚11’ za Ujedinjenu Kraljevinu

                     ‚12’ za Austriju

                     ‚13’ za Luksemburg

                     ‚17’ za Finsku

                     ‚18’ za Dansku

                     ‚19’ za Rumunjsku

                     ‚20’ za Poljsku

                     ‚21’ za Portugal

                     ‚23’ za Grčku

                     ‚24’ za Irsku

                     ‚26’ za Sloveniju

                     ‚27’ za Slovačku

                     ‚29’ za Estoniju

                     ‚32’ za Latviju

                     ‚34’ za Bugarsku

                     ‚36’ za Litvu

                     ‚49’ za Cipar

                     ‚50’ za Maltu

               Ona također u blizini pravokutnika mora uključivati ‚osnovni broj homologacije’ sadržan u odjeljku 4. broja homologacije tipa navedenog u Prilogu VII. Direktivi 70/156/EEZ, ispred kojeg su dvije znamenke koje navode redni broj dodijeljen najnovijoj većoj tehničkoj izmjeni Direktive Vijeća 70/157/EEZ koja se primjenjivala u vrijeme homologacije tipa vozila. Za Direktivu 70/157/EEZ redni broj je 00; za Direktivu 77/212/EEZ redni broj je 01; za Direktivu 84/424/EEZ redni broj je 02; za Direktivu 92/97/EEZ i ovu Direktivu redni broj je 03. Redni broj 03 odražava također tehničke zahtjeve niza izmjena 00 Pravilnika UN/ECE br. 59.
         4.3.   Oznaka mora biti lako čitljiva i neizbrisiva čak i ako je zamjenski ispušni sustav ili njegov sastavni dio ugrađen u vozilo.
         4.4.   Primjer oznake EZ homologacije tipa prikazan je u Dodatku 3.
         5.   PREINAKE TIPA I IZMJENE HOMOLOGACIJA
         5.1.   U slučaju preinaka tipa homologiranog sukladno ovoj Direktivi primjenjuju se odredbe članka 5. Direktive 70/156/EEZ.
         6.   SUKLADNOST PROIZVODNJE
         6.1.   Mjere za osiguravanje sukladnosti proizvodnje poduzimaju se u skladu sa zahtjevima utvrđenim u članku 10. Direktive 70/156/EEZ.
         6.2.   Posebne odredbe:
         6.2.1.   Ispitivanja iz točke 2.3.5. Priloga X. Direktivi 70/156/EEZ jesu ona propisana u Prilogu 5. Pravilniku UN/ECE br. 59 kako je navedeno u Prilogu III. ovoj Direktivi.
         6.2.2.   Učestalost provjera iz točke 3. Priloga X. Direktivi 70/156/EEZ uobičajeno je jednom svake druge godine.

         Dodatak 1.

            Opisni dokument br. … u odnosu na EZ HOMOLOGACIJU tipa ispušnog sustava za motorna vozila kao zasebne tehničke jedinice (Direktiva 70/157/EEZ kako je zadnje izmijenjena Direktivom …/…/EZ)

         Sljedeće informacije, ako je primjenljivo, moraju se dostaviti u tri primjerka i uključivati popis sadržaja. Svi crteži moraju se dostaviti u prikladnom mjerilu i dovoljno detaljni na formatu A4 ili presavijeni na taj format. Ako su priložene, fotografije moraju prikazivati potrebne pojedinosti.
         Ako sustavi, sastavni dijelovi ili zasebne tehničke jedinice imaju elektroničko upravljanje moraju se priložiti podaci o njihovim radnim značajkama.
         0.   Općenito
         0.1.   Marka (trgovački naziv proizvođača):
         0.2.   Tip i opći trgovački opis (opisi):
         0.5.   Naziv i adresa proizvođača:
         0.7.   U slučaju sastavnih dijelova i zasebnih tehničkih jedinica, mjesto i način postavljanja oznake EZ homologacije:
         0.8.   Adresa (adrese) pogona za sklapanje:
         1.   Opis vozila za koje je naprava namijenjena (ako je naprava namijenjena ugradbi u više od jednog tipa vozila podaci koji se zahtijevaju na temelju ove točke dostavljaju se za svaki predmetni tip)
         1.1.   Marka (trgovački naziv proizvođača):
         1.2.   Tip i opći trgovački opis (opisi):
         1.3.   Identifikacijska oznaka tipa, ako je postavljena na vozilu:
         1.4.   Kategorija vozila:
         1.5.   Broj homologacije tipa s obzirom na razinu buke:
         1.6.   Svi podaci navedeni u točkama od 1.1. do 1.5. certifikata o homologaciji tipa koji se odnosi na vozilo (Prilog I., Dodatak 2. ovoj Direktivi):
         2.   Opis naprave
         2.1.   Opis zamjenskog ispušnog sustava u kojem se navodi odnosni položaj svakog sastavnog dijela sustava zajedno s uputama za ugradnju:
         2.2.   Detaljni crteži svakog sastavnog dijela tako da ih se može lako locirati i identificirati i upućivanje na korištene materijale. Ovi nacrti moraju navesti mjesto predviđeno za obvezno postavljanje oznake EZ homologacije tipa:
         Datum, spis

         Dodatak 2.
         OBRAZAC

            CERTIFIKAT O EZ HOMOLOGACIJI TIPA

         (Najveći format: A4 (210 × 297 mm))

            Žig nadležnog tijela

         Izjava koja se odnosi na

                     —

                     homologaciju tipa (1)

                     —

                     proširenje homologacije tipa (1)

                     —

                     odbijanje homologacije tipa (1)

                     —

                     povlačenje homologacije tipa (1)

               tipa vozila/sastavnog dijela/zasebne tehničke jedinice (1) s obzirom na Direktivu …/…/EEZ, kako je zadnje izmijenjena Direktivom …/…/EZ.
         Broj homologacije tipa:
         Razlog za proširenje:
         ODJELJAK I.
         0.1.   Marka (trgovački naziv proizvođača):
         0.2.   Tip i opći trgovački opis (opisi):
         0.3.   Identifikacijska oznaka tipa, ako je postavljena na vozilu/sastavnom dijelu/zasebnoj tehničkoj jedinici (1), (2)

         0.3.1.   Mjesto te oznake:
         0.4.   Kategorija vozila (3):
         0.5.   Naziv i adresa proizvođača:
         0.7.   U slučaju sastavnih dijelova i zasebnih tehničkih jedinica mjesto i način postavljanja oznake EZ homologacije:
         0.8.   Adresa (adrese) pogona za sklapanje:
         ODJELJAK II.
         1.   Dodatni podaci (prema potrebi): vidjeti Dodatak
         2.   Tehnička služba koja je odgovorna za provedbu ispitivanja:
         3.   Datum izvješća o ispitivanju:
         4.   Broj izvješća o ispitivanju:
         5.   Napomene (ako ih ima): vidjeti Dodatak
         6.   Mjesto:
         7.   Datum:
         8.   Potpis:
         9.   Priložen je popis opisne dokumentacije koja je podnesena homologacijskom tijelu i koja se može dobiti na zahtjev.

         Dodatak certifikatu o EZ homologaciji tipa br. …
         o homologaciji tipa zasebne tehničke jedinice ispušnog sustava za motorna vozila u odnosu na Direktivu 70/157/EEZ kako je zadnje izmijenjena Direktivom …/…/EZ
         1.   Dodatni podaci
         1.1.   Sastav zasebne tehničke jedinice:
         1.2.   Trgovačka oznaka ili trgovački naziv tipa (tipova) motornog (motornih) vozila u koja će se prigušnik ugraditi (4)

         1.3.   Tip (tipovi) vozila i broj homologacije (brojevi) tipa:
         1.4.   Motor
         1.4.1.   Tip (startno paljenje, dizel):
         1.4.2.   Ciklusi: dvotaktni, četverotaktni:
         1.4.3.   Ukupni obujam cilindra:
         1.4.4.   Najveća nazivna snaga motora … kW pri … min–1

         1.5.   Broj prijenosnih omjera:
         1.6.   Korišteni prijenosni omjeri:
         1.7.   Omjer (omjeri) pogonske osovine (pogonskih osovina):
         1.8.   Vrijednosti razine buke:

                     vozilo u kretanju: … dB(A), brzina stabilizirana prije ubrzanja na … km/h;

                     vozila u stanju mirovanja dB(A), pri … min–1

               1.9.   Vrijednost protutlaka:
         1.10.   Bilo koja ograničenja vezana uz zahtjeve za korištenje i ugradnju:
         2.   Napomene:

         Dodatak 3.

            Obrazac za oznaku EZ homologacije tipa

         Ispušni sustav ili njegov sastavni dio koji ima gornju oznaku EZ homologacije tipa je naprava koja je homologirana u Španjolskoj (e 9) sukladno Direktivi 92/97/EEZ (03) pod osnovnim brojem homologacije 0148.
         Korištene znamenke su samo okvirne.
      ”

      (1)  Prekrižiti nepotrebno.

      (2)  Ako identifikacijska oznaka tipa sadrži znakove koji nisu bitni za opis vozila, sastavnog dijela ili zasebne tehničke jedinice, koji su obuhvaćeni ovim certifikatom o homologaciji tipa, tada takve znakove treba u dokumentaciji prikazati simbolom ‚?’ (npr. ABC??123??).

      (3)  Kako je određeno u Prilogu II.A Direktivi 70/156/EEZ.

      (4)  Ako je navedeno nekoliko tipova, točke od 1.3. do uključivo 1.10. moraju biti popunjene za svaki tip.
   PRILOG III.

         „PRILOG III.

                     1.

                     Tehnički zahtjevi jesu oni utvrđeni u:

                                 (a)

                                 točkama 2., 6.1., 6.2.1. i 6.3. Pravilnika UN/ECE br. 51 (1) i njegovim prilozima od 3. do 10.;

                                 (b)

                                 točkama 2. i 6. Pravilnika UN/ECE br. 59 (2) i njegovim prilozima od 3. do 5.

                     2.

                     Za potrebe primjene odredbi navedenih u točki 1. primjenjuje se sljedeće:

                                 (a)

                                 ‚Neopterećeno vozilo’ znači vozilo čija je masa opisana u točki 2.6. Dodatka 1. Prilogu I. ovoj Direktivi, bez vozača;

                                 (b)

                                 ‚Obrazac s izjavom’ podrazumijeva certifikat o homologaciji tipa utvrđen u Dodatku 2. priloga I. i II.;

                                 (c)

                                 ‚Ugovorne stranke odgovarajućim pravilnicima’ podrazumijeva države članice;

                                 (d)

                                 upućivanja na Pravilnik br. 51 i Pravilnik br. 59 tumači se kao upućivanje na Direktivu 70/157/EEZ;

                                 (e)

                                 napomena 1. u točki 2.2.6. podrazumijeva: ‚Za definicije kategorija vidjeti Prilog II.A Direktivi 70/156/EEZ’.

      (1)  SL L 137., 30.5.2007., str. 68.

      (2)  SL L 326., 24.11.2006., str. 43.”


title: Direktiva 94/34/EZ Europskog parlamenta i Vijeća od 30. lipnja 1994. o izmjeni Direktive 89/107/EEZ o usklađivanju zakonodavstava država članica u odnosu na prehrambene aditive koji su odobreni za uporabu u hrani namijenjenoj za prehranu ljudi

text:
               13/Sv. 040

               HR

               Službeni list Europske unije

               21

         31994L0034

               L 237/1

               SLUŽBENI LIST EUROPSKE UNIJE

               30.06.1994.

      DIREKTIVA 94/34/EZ EUROPSKOG PARLAMENTA I VIJEĆA

   od 30. lipnja 1994.
   o izmjeni Direktive 89/107/EEZ o usklađivanju zakonodavstava država članica u odnosu na prehrambene aditive koji su odobreni za uporabu u hrani namijenjenoj za prehranu ljudi
   EUROPSKI PARLAMENT I VIJEĆE EUROPSKE UNIJE
   uzimajući u obzir Ugovor o osnivanju Europske zajednice, a posebno njegov članak 100.a,
   uzimajući u obzir prijedlog Komisije (1),
   uzimajući u obzir mišljenje Gospodarskog i socijalnog odbora (2),
   djelujući u skladu s postupkom iz članka 189.b Ugovora (3),
   budući da pravila za usklađivanje u području aditiva ne bi smjela utjecati na primjenu odredaba država članica koje postoje na dan 1. siječnja 1992., kojima se zabranjuje uporaba određenih aditiva u određenoj posebnoj hrani koja se smatra tradicionalnom i koja se proizvodi se na njihovom području, pod uvjetom da te odredbe ne obuhvaćaju cijeli niz hrane, uključujući hranu koja nije obuhvaćena ovom Direktivom ali u pogledu koje odredbe Zajednice predviđaju odobrenje aditiva;
   budući da bi se ti proizvodi mogli razlikovati odgovarajućim označivanjem;
   budući da se ne bi smjelo utjecati na slobodan promet hrane koja je u skladu s direktivama o aditivima;
   budući da se ne bi smjelo utjecati na slobodu poslovnog nastana, te proizvodnju i prodaju na državnom području svake države članice hrane koja je u skladu s direktivama o aditivima,
   DONIJELI SU OVU DIREKTIVU:
   Članak 1.
   U Direktivu 89/107/EEZ (4) umeće se sljedeći članak 3.a:

      „Članak 3.a
      1.   Odstupajući od članka 3. stavka 2. točaka (a) i (b) Vijeće, na prijedlog Komisije u skladu s postupkom utvrđenom u članku 100.a Ugovora, odobrava državama članicama da zadrže zabranu uporabe određenih aditiva u proizvodnji određene hrane koja se smatra tradicionalnima, pod uvjetom da:

                  —

                  je ta zabrana postojala na dan 1. siječnja 1992.,

                  —

                  dotične države članice odobre na svojem državnom području proizvodnju i prodaju sve hrane koja se ne smatra tradicionalnom koja je u skladu su s pravilima utvrđenim u članku 3.

            2.   Ne dovodeći u pitanje uredbe (EEZ) br. 2081/92 (5) i (EEZ) br. 2082/92 (6) države članice dostavljaju Komisiji do 1. srpnja 1994. popis hrane koju smatraju tradicionalnom, detaljno navodeći razloge, kao i relevantne pravne propise kojima je zabranjena uporaba određenih aditiva u takvoj hrani.
      Komisija do 1. travnja 1995. dostavlja Vijeću prijedlog kriterija koji se trebaju primjenjivati pri odlučivanju o tome da li je neki proizvod tradicionalan i o nacionalnim zabranama koje se mogu zadržati u skladu s tim kriterijima.
      Vijeće odlučuje o prijedlogu do 1. travnja 1996.
      3.   Dok Vijeće ne donese odluku u skladu sa stavkom 2., države članice mogu zadržati sve zabrane o kojima su obavijestile Komisiju u skladu s prvim podstavkom stavka 2., pod uvjetom da su u skladu s općim uvjetima utvrđenim u stavku 1.

   Članak 2.
   Države članice donose zakone i druge propise potrebne za usklađivanje s ovom Direktivom.
   One o tome odmah obavješćuju Komisiju.
   Kada države članice donose te mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   Članak 3.
   Ova Direktiva stupa na snagu na dan objave u Službenomu listu Europskih zajednica.
   Članak 4.
   Ova je Direktiva upućena državama članicama.

      Sastavljeno u Bruxellesu 30. lipnja 1994.

            Za Europski parlament

            Predsjednik

         E. KLEPSCH

            Za Vijeće

            Predsjednik

         A. BALTAS

      (1)  SL C 206, 13.8.1992., str. 1.

      (2)  SL C 73, 15.3.1993., str. 4.

      (3)  Mišljenje Europskog parlamenta od 26. svibnja 1993. (SL C 176, 28.6.1993., str. 117.), potvrđeno 2. prosinca 1993. (SL C 342, 20.12.1993.), Zajedničko stajalište Vijeća od 9. ožujka 1994. (još nije objavljeno u Službenom listu (SL C 315, 24.10.1996., str. 1.) i Odluka Europskog parlamenta od 9. ožujka 1994. (SL C 91, 28.3.1994., str. 75.).

      (4)  SL L 40, 11.2.1989., str. 27.

      (5)  Uredba Vijeća (EEZ) br. 2081/92 od 14. srpnja 1992. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (SL L 208, 24.7.1992., str. 1.).

      (6)  Uredba Vijeća (EEZ) br. 2082/92 od 14. srpnja 1992. o potvrdama o osobitim svojstvima poljoprivrednih i prehrambenih proizvoda (SL L 208, 24.7.1992., str. 9.).”


title: 81/575/EEZ: Direktiva Vijeća od 20. srpnja 1981. o izmjeni Direktive Vijeća 76/115/EEZ o usklađivanju zakonodavstava država članica u odnosu na sidrišta sigurnosnih pojaseva motornih vozila

text:
|

31981L0575

 L 209  29/07/1981  0030 - 0031   13  11  0147    13  11  0213    13  11  0147    13  11  0213    13  006  169  - 170   13  006  169  - 170   13  006  169  - 170   13  006  169  - 170   13  006  169  - 170   13  006  169  - 170   13  006  169  - 170   13  006  169  - 170   13  006  169  - 170   13  05  209  - 210   13  05  209  - 210

		Direktiva Vijećaod 20. srpnja 1981.o izmjeni Direktive Vijeća 76/115/EEZ o usklađivanju zakonodavstava država članica u odnosu na sidrišta sigurnosnih pojaseva motornih vozila(81/575/EEZ)VIJEĆE EUROPSKIH ZAJEDNICA,uzimajući u obzir Ugovor o osnivanju Europske ekonomske zajednice, a posebno njegov članak 100.,uzimajući u obzir prijedlog Komisije [1],uzimajući u obzir mišljenje Europskog parlamenta [2],uzimajući u obzir mišljenje Gospodarskog i socijalnog odbora [3],budući da Direktiva Vijeća 76/115/EEZ od 18. prosinca 1975. o usklađivanju zakonodavstava država članica u odnosu na sidrišta sigurnosnih pojaseva motornih vozila [4] određuje, među ostalim, u Prilogu I., zahtjeve za minimalnim brojem sidrišta pojaseva za vozila kategorije M1 kako je definirano u Prilogu I. Direktivi Vijeća 70/156/EEZ od 6. veljače 1970. o usklađivanju zakonodavstava država članica u odnosu na homologaciju tipa motornih vozila i njihovih prikolica [5], kako je zadnje izmijenjena Direktivom 80/1267/EEZ [6];budući da će se u interesu cestovne sigurnosti ugradnja sigurnosnih pojaseva i sustava za držanje prema odredbama Direktive Vijeća 77/541/EEZ od 28. lipnja 1977. o usklađivanju zakonodavstava država članica u odnosu na sigurnosne pojaseve i sustave za držanje putnika u motornim vozilima [7] od sada zahtijevati u vozilima određenih kategorija M i N i dopuštati i poticati u vozilima u ostalim M i N kategorijama; budući da je stoga potrebno u okviru EEZ homologacije tipa motornog vozila osigurati sidrišta za različite kategorije vozila; budući da se u tu svrhu područje primjene Direktive 76/115/EEZ mora proširiti kako bi proizvođači mogli ugraditi u vozila sidrišta pojaseva koja zadovoljavaju zahtjeve te Direktive; budući da je proširenje primjene omogućio tehnički napredak u izgradnji motornih vozila;budući da u tu svrhu treba izmijeniti Direktivu 76/115/EEZ;budući da izmjena te Direktive znači prilagođavanje tehničkom napretku određenih zahtjeva u Prilozima Direktivi 76/115/EEZ; budući da bi se stupanje na snagu odredaba sadašnje Direktive trebalo podudarati sa stupanjem na snagu odredaba koje će nakon donošenja sadašnje Direktive biti donesene kako bi se zahtjevi iz Priloga Direktivi 76/115/EEZ prilagodili tehničkom napretku,DONIJELO JE OVU DIREKTIVU:Članak 1.Direktiva 76/115/EEZ mijenja se kako slijedi:1. Članak 2. zamjenjuje se sljedećim:"Članak 2.U smislu ove Direktive "vozilo" je svako motorno vozilo kategorija M i N, kako je definirano u Prilogu I. Direktivi 70/156/EEZ, namijenjeno uporabi na cesti, koje ima najmanje četiri kotača i najveću konstrukcijski određenu brzinu veću od 25 km/h."2. U Prilogu I.:(a) točka 4.3.1. zamjenjuje se sljedećim:"4.3.1. Za prednja sjedala vozila u kategoriji M1 i kategoriji M2 (osim vozila dopuštene maksimalne težine veće od 3500 kg i onih koja uključuju mjesta posebno konstruirana za stajaće putnike) i kategorije N1, N2 i N3, moraju se osigurati dva donja sidrišta pojasa i jedno gornje sidrište pojasa. Međutim, za prednja sjedala u sredini, dva donja sidrišta pojasa smatraju se dovoljnima ako je vjetrobransko staklo smješteno izvan referencijskog područja definiranog u Prilogu II. Direktivi 74/60/EEZ. Što se tiče sidrišta pojaseva, vjetrobransko staklo smatra se dijelom referencijskog područja gdje ono može ući u statički doticaj s aparaturom za ispitivanje u skladu s metodom opisanom u Prilogu II."(b) točke 4.3.1.1. i 4.3.1.2. se brišu;(c) točka 4.3.2. zamjenjuje se sljedećim:"4.3.2. Za ostala stražnja vanjska sjedala vozila u kategoriji M1 moraju postojati dva donja sidrišta pojaseva i jedno gornje sidrište pojasa."(d) točka 4.3.3. zamjenjuje se sljedećim:"4.3.3. Za sva ostala sjedala u kategoriji vozila M1 i za sva druga nezaštićena sjedala u drugim kategorijama osim M1, kao što se navodi u 4.3.1., moraju postojati najmanje dva donja sidrišta pojaseva.U svrhu definiranja "zaštićenog sjedala", "područje zaštite" je područje ispred sjedala i koje se nalazi:- između dvije vodoravne ravnine, jedne kroz točku H i druge 400 mm iznad nje,- između dvije okomite uzdužne ravnine koje su simetrične u odnosu na točku H i 400 mm udaljene,- iza poprečne okomite ravnine 1,30 m od točke H.U okviru svake poprečne okomite ravnine, "područje zaštitnog zaslona" je kontinuirana površina tako da ako se kugla promjera 165 mm projicira u uzdužnom vodoravnom smjeru kroz bilo koju točku područja i kroz središte kugle, nigdje u području zaštite nema nijednog otvora kroz koji kugla može proći.Sjedalo se smatra zaštićenim ako područja zaštitnog zaslona unutar zaštićenog područja imaju područje kombinirane površine najmanje 800 cm2."(e) točka 4.3.4. zamjenjuje se sljedećim:"4.3.4. Za sva sklopiva sjedala, kao i za sjedala bilo kojeg vozila koja nisu obuhvaćena točkama 4.3.1., 4.3.2. ili 4.3.3., ne zahtijevaju se sidrišta pojaseva. Međutim, ako je vozilo opremljeno sidrištima za takva sjedala, ta sidrišta moraju zadovoljavati odredbe ove Direktive."Članak 2.Države članice donose odredbe potrebne za usklađivanje s ovom Direktivom na isti datum kad stupaju na snagu odredbe potrebne za usklađivanje s direktivom koja se treba usvojiti nakon ove Direktive prema članku 6. Direktive 76/115/EEZ, radi prilagođavanja tehničkom napretku zahtjeva iz Priloga Direktivi 76/115/EEZ. One o tome odmah obavješćuju Komisiju.Članak 3.Ova je Direktiva upućena državama članicama.Sastavljeno u Bruxellesu 20. srpnja 1981.Za VijećePredsjednikP. Walker[1] SL C 87, 9.4.1980., str. 5.[2] SL C 265, 13.10.1980., str. 77.[3] SL C 230, 8.9.1980., str. 6.[4] SL L 24, 30.1.1976., str. 6.[5] SL L 42, 23.2.1970., str. 1.[6] SL L 375, 31.12.1980., str. 34.[7] SL L 220, 29.8.1977., str. 95.--------------------------------------------------


title: Direktiva Europskog parlamenta i Vijeća 2001/10/EZ od 22. svibnja 2001. o izmjeni Direktive Vijeća 91/68/EEZ u odnosu na grebež ovaca

text:
               03/Sv. 029

               HR

               Službeni list Europske unije

               274

         32001L0010

               L 147/41

               SLUŽBENI LIST EUROPSKE UNIJE

               22.05.2001.

      DIREKTIVA EUROPSKOG PARLAMENTA I VIJEĆA 2001/10/EZ
   od 22. svibnja 2001.
   o izmjeni Direktive Vijeća 91/68/EEZ u odnosu na grebež ovaca
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 152. stavak 4. točku (b),
   uzimajući u obzir prijedlog Komisije (1),
   uzimajući u obzir mišljenje Gospodarskog i socijalnog odbora (2),
   nakon savjetovanja s Odborom regija,
   djelujući u skladu s postupkom određenim u članku 251. Ugovora (3),
   budući da:

               (1)

               Uvjeti zdravlja životinja za grebež ovaca u vezi sa stavljanjem životinja na tržište, određeni su Direktivom Vijeća 91/68/EEZ od 28. siječnja 1991. o uvjetima zdravlja životinja kojima se uređuje trgovina ovcama i kozama unutar Zajednice (4).

               (2)

               Komisija je pribavila znanstvena mišljenja, posebno od Znanstvenog upravljačkog odbora, o nekoliko aspekata transmisivnih spongiformnih encefalopatija (TSE-a). Pravila propisana Direktivom 91/68/EEZ treba revidirati s obzirom na ova mišljenja.

               (3)

               Moraju se propisati odredbe za sva pitanja u vezi s TSE-om, a posebno koje bi se primjenjivale u proizvodnji i stavljanju na tržište živih životinja i proizvoda životinjskog podrijetla navedenih u članku 1. stavku 1. Uredbe (EZ) br. 999/2001 Europskog parlamenta i Vijeća od 22. svibnja 2001. o utvrđivanju pravila za sprečavanje pojave, kontrolu i iskorjenjivanje određenih transmisivnih spongiformnih encefalopatija (5).

               (4)

               Ova se Direktiva izravno odnosi na javno zdravlje i u vezi je s funkcioniranjem unutarnjeg tržišta. Stoga je prikladno uzeti članak 152. stavak 4. točku (b) Ugovora kao pravnu osnovu za donošenje pravila sprečavanja i kontrole određenih transmisivnih spongiformnih encefalopatija.

               (5)

               Stoga je Direktivu 91/68/EZ sukladno tome potrebno izmijeniti,

         DONIJELI SU OVU DIREKTIVU:
   Članak 1.
   Direktiva 91/68/EEZ mijenja se kako slijedi:

               1.

               U članku 2. stavku 7. tekst „kao na popisu u odjeljcima I. i II. Priloga B” zamjenjuje se sa sljedećim: „kao na popisu u odjeljku I. Priloga B”.

               2.

               Briše se članak 6. točka (b).

               3.

               U članku 7. stavku 1. tekst „iz Priloga B, odjeljka II. i III.” zamjenjuje se sa sljedećim „iz Priloga B, odjeljka III.”.

               4.

               U članku 8. stavku 1. tekst „navedenih u Prilogu B, odjeljcima II. i III.” zamjenjuje se sa sljedećim „navedenih u Prilogu B, odjeljku III.”.

               5.

               Briše se odjeljak II. Priloga B.

         Članak 2.
   1.   Države članice donose zakone i druge propise potrebne za usklađivanje s ovom Direktivom najkasnije do 30. lipnja 2001. One o tome odmah obavješćuju Komisiju.
   One primjenjuju te odredbe od 1. srpnja 2001.
   Kada države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine toga upućivanja određuju države članice.
   2.   Države članice Komisiji dostavljaju odredbe nacionalnog prava koje donesu u području na koje se odnosi ova Direktiva. Komisija o tome obavješćuje druge države članice.
   Članak 3.
   Ova Direktiva stupa na snagu dvadesetog dana od dana objave u Službenom listu Europskih zajednica.
   Članak 4.
   Ova je Direktiva upućena državama članicama.

      Sasatavljeno u Bruxellesu 22. svibnja 2001.

            Za Europski parlament

            Predsjednica

         N. FONTAINE

            Za Vijeće

            Predsjednik

         M. WINBERG

      (1)  SL C 45, 19.2.1999., str. 33.

      (2)  SL L 258, 10.9.1999., str. 19.

      (3)  Mišljenje Europskog parlamenta od 16. veljače 2000. (SL C 339, 29.11.2000., str. 128.) i Odluka Vijeća od 12. veljače 2001.

      (4)  SL L 46, 19.2.1991., str. 19. Direktiva kako je zadnje izmijenjena Odlukom 94/53/EZ (SL L 371, 31.12.1994., str. 14.).

      (5)  SL C 147, 31.5.2001., str. 1.